Niko Kovač

Niko Kovač (s. 15. lokakuuta 1971 Länsi-Berliini, Saksa) on kroatialainen entinen jalkapalloilija ja nykyinen valmentaja. Tammikuusta 2025 lähtien hän on toiminut Borussia Dortmundin päävalmentajana.

Kovač syntyi ja kasvoi Saksassa. Hänen veljensä Robert on myös jalkapalloilija.

Ura pelaajana

Kovač edusti vuosina 1991–2006 Saksassa  Herthaa, Bayer Leverkusenia, HSV:tä ja Bayern Müncheniä. Red Bull Salzburgiin hän siirtyi vuonna 2006. Kovač edusti itävaltalaisseuraa uransa loppuun, vuoteen 2009 saakka.

Kroatian maajoukkueessa Kovač debytoi vuonna 1996. Hän on edustanut Kroatiaa MM-kisoissa vuosina 2002 ja 2006 sekä EM-kisoissa vuonna 2004. Kroatian päävalmentaja Slaven Bilić nimesi kokeneen Kovačin myös Kroatian joukkueeseen, joka pelaa EM-kisoissa 2008. Hän ilmoitti lopettavansa maajoukkueuransa kisojen jälkeenYle.fi

Ura valmentajana

Pelaajauransa jälkeen Kovačista jatkoi Red Bull Salzburgissa junioriakatemian valmentajana. Vuosina 2011–2012 hän toimi Ricardo Monizin apuvalmentajana edustusjoukkueessa. Tammikuussa 2013 hänestä tuli Kroatian alle 21-vuotiaiden maajoukkueen päävalmentaja. Štimac objavio popis za Južnu Koreju, braća Kovač preuzimaju mladu reprezentaciju Kovačin johdolla Kroatia voitti neljä ensimmäistä nuorten EM-karsintaottelua maalierolla 12-0. Kesken karsintojen, lokakuussa 2013 Kovačista tuli A-maajoukkueen päävalmentaja. Šuker okrznuo Štimca: 'Ne ponovilo se više nikad!' 

Kovačin johdolla Kroatia pelasi MM-kisoissa 2014 samassa alkulohkossa isäntämaa Brasilian kanssa. Kroatia hävisi tuomarivirheiden sävyttämän avausottelunsa Brasilialle 3–1. Murskaava 4–0 voitto Kamerunista jäi lopulta laihaksi lohduksi, sillä viimeisen ottelun tappio Meksikolle pudotti kroaatit jatkosta. Pettymyksestä huolimatta Kovač sai jatkaa päävalmentajana myös EM2016-karsinnoissa.

Kroatia pelasi karsinnoissa vahvasti aina syyskuun alkupuolelle 2015 saakka. Yllätystasapeli Azerbaidžania vastaan ja tappio Norjalle johtivat potkuihin syyskuussa 2015. Potkujen taustalla olivat myös Kovačin ja kapteeni Luka Modricin tulehtuneet välit. Croatia sack coach Niko Kovac after disappointing Euro qualifying results

Maaliskuussa 2016 Kovačista tuli Bundesliigan karsijan paikalle juuttuneen Eintracht Frankfurtin päävalmentaja.Eintracht holt Kovac als Veh-Nachfolger Kroatialaisen johdolla Eintracht voitti neljä pelaamistaan yhdeksästä liigaottelusta. Viimeisen kierroksen 1-0 tappio SV Werder Bremenille jätti Eintrachtin karsimaan sarjapaikastaan. Kovačin johdolla joukkue kuitenkin voitti 1. FC Nürnbergin yhteismaalein 2–1 ja säilytti paikkansa Bundesliigassa.Hradeckyn Frankfurt pelastui putoamiselta – "Luojan kiitos säilyimme"

Kaudella 2016/17 Kovač luotsasi Eintrachtin vahvaan alkukauden menestykseen, jota kesti aina helmikuulle 2017 saakka. Parhaimmillaan Eintracht oli Bundesliigassa kolmen kierroksen ajan kolmantena ja hävisi vain neljä 19 ensimmäisestä liigaottelusta. Helmikuussa kärsitty tappio Bayer 04 Leverkusenille sysäsi seuran kuitenkin tappiokierteeseen ja Eintracht voitti ainoastaan yhden kauden 15 viimeisestä ottelusta ja putosi liigassa sijalle 11. Saksan cupissa Kovač luotsasi seuransa aina loppuotteluun saakka 11 vuoden tauon jälkeen. Loppuottelussa joukkue kuitenkin hävisi Borussia Dortmundille 2–1.2:1 gegen Frankfurt Borussia Dortmund ist Pokalsieger – Auba lupft BVB zum Titel – Quelle: https://www.express.de/26976636 ©2018 

Kausi 2017/18 oli Kovačille ja Eintrachtille tuloksellisesti parempi. Kausi ei kuitenkaan sujunut tasaisesti, sillä alun vaihtelevien tulosten jälkeen Eintracht pelasi vahvan keskikauden häviämällä vain neljä 18 Bundesliiga-ottelusta syyskuusta maaliskuuhun ja nousi liigassa taistelemaan jopa paikasta Mestarien liigaan. Loppukaudesta tappiokierre pudotti Eintrachtin lopulta kahdeksanneksi. Saksan cupissa joukkue eteni toistamiseen loppuotteluun, jossa seuran päävalmentajana viimeistä ottelua toiminut Kovač sai balsamia haavoihin edelliskauden tappion jälkeen. Eintracht kukisti loppuottelussa FC Bayern Münchenin 3-1 ja pääsi juhlimaan seurahistorian viidettä cup-mestaruutta 30 vuoden tauon jälkeen.Rebic scored twice as Eintracht Frankfurt shocked Bayern Munich to win the German Cup final

Huhtikuussa 2018 Kovač allekirjoitti kaksivuotisen sopimuksen tuoreen Saksan mestarin FC Bayern Münchenin kanssa. Hän siirtyy seuran päävalmentajaksi 1.7.2018 alkaen.2,2 Millionen Euro Ablöse: Kovac wird Heynckes-Nachfolger Kovačin johdolla Bayern voitti kaudella 2018/19 Bundesliigan mestaruuden. Kevätkauden 14 ottelun tappioton putki nosti baijerilaiset lopulta ohi Borussia Dortmundin. Saksan cupissa Kovač johdatti Bayernin loppuotteluun, jossa RB Leipzig kaatui 3–0. Mestaruus cupissa oli Kovačille toinen perättäinen.DFB-Pokal, 2018/2019, Finale Kausi 2019/20 alkoi heikommin, kun Bayern hävisi Saksan supercupin finaalissa Borussia Dortmundille 2–0.Deutscher Supercup, 2019, Finale Bundesliigassa Bayern voitti vain viisi kauden 10 ensimmäisestä ottelustaan. Lopulta seurajohto sai tarpeekseen ja erotti Kovačin Eintracht Frankfurtille kärsityn 5–1 tappion jälkeen marraskuun alussa 2019.Official: Niko Kovac sacked as Bayern Munich head coach

Heinäkuussa 2020 Kovač allekirjoitti kolmevuotisen sopimuksen Ligue 1:n AS Monacon kanssa.Niko Kovac appointed AS Monaco head coach Kovač luotsasi debyyttikaudellaan Monacon Ranskan cupin finaliin, jossa se hävisi Paris Saint-Germainille 0–2.Monaco vs. PSG  0 - 2 Liigassa kausi päättyi kolmanteen sijaan. Kaudella 2021/22 Monaco pelasi Kovačin alaisuudessa Eurooppa-liigaa, jossa se voitti alkulohkonsa.AS Monaco end successful Europa League group stage with a draw vs. Sturm Graz Uudenvuodenpäivänä 2022 Monaco ilmoitti kroatialaisen saaneen potkut tehtävistään.Niko Kovac to leave AS Monaco

Toukokuussa 2022 Kovač palasi Bundesliigaan tehtyään kolmevuotisen sopimuksen VfL Wolfsburgin kanssa.Niko Kovac appointed new Wolfsburg head coach Hän luotsasi Wolfsburgin debyyttikaudellaan Bundesliigan kahdeksanneksi. Kaudella 2023/24 joukkue vajosi sarjan alempaan keskikastiin ja lopulta sijalla 14 majaillut Wolfsburg erotti Kovačin maaliskuussa 2024. Joukkue oli pelannut edelliset 11 otteluaan ilman voittoa.Wolfsburg part ways with Niko Kovač

Tammikuun lopussa 2025 Kovačista tuli Borussia Dortmundin päävalmentaja kesään 2026 ulottuvalla sopimuksella.Borussia Dortmund appoint Niko Kovac

Saavutukset

 Saksan mestaruus: 2019
 Saksan cup: 2018, 2019
Hopeaa: 2017
 Saksan supercup: 2018

Lähteet

Aiheesta muualla

Profiili Red Bull Salzburgin sivuilla  
Profiili FootballDatabase-tietokannassa 

Luokka:Kroatialaiset jalkapalloilijat
Luokka:Vuonna 1971 syntyneet
Luokka:Elävät henkilöt